CELEX: 52020PC0828
Language: fi
Date: 2020-12-10
Title: Ehdotus EUROOPAN PARLAMENTIN JA NEUVOSTON ASETUS tietyistä lentoturvallisuusnäkökohdista Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevassa sopimuksessa määrätyn siirtymäkauden päättyessä

EUROOPAN KOMISSIO
            Bryssel 10.12.2020
            COM(2020) 828 final
            2020/0364(COD)
            Ehdotus
            EUROOPAN PARLAMENTIN JA NEUVOSTON ASETUS
            tietyistä lentoturvallisuusnäkökohdista Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevassa sopimuksessa määrätyn siirtymäkauden päättyessä
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •1.1.Ehdotuksen perustelut ja tavoitteet
            
            
               Yhdistynyt kuningaskunta on eronnut unionista 1. helmikuuta 2020 alkaen Euroopan unionista tehdyn sopimuksen 50 artiklan nojalla. Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä
                  1
               , jäljempänä ’erosopimus’, tehtiin unionin osalta neuvoston päätöksellä (EU) 2020/135
                  2
               , ja se tuli voimaan 1. helmikuuta 2020. Erosopimuksen 126 artiklassa tarkoitettu siirtymäkausi, jonka aikana unionin oikeutta sovelletaan edelleen Yhdistyneeseen kuningaskuntaan ja Yhdistyneessä kuningaskunnassa mainitun sopimuksen 127 artiklan mukaisesti, päättyy 31. joulukuuta 2020.
            
            
               Jos siirtymäkauden loppuun mennessä ei ole tehty tulevaa suhdetta koskevaa sopimusta, joka kattaa lentoturvallisuuden, Yhdistyneen kuningaskunnan ero unionista vaikuttaa erityisesti sellaisten todistusten ja lupakirjojen voimassaoloon, jotka Euroopan unionin lentoturvallisuusvirasto, jäljempänä ’virasto’, on myöntänyt Yhdistyneen kuningaskunnan puolesta tai tietyt Yhdistyneeseen kuningaskuntaan sijoittautuneet suunnitteluorganisaatiot ovat myöntäneet asetuksen (EU) 2018/1139
                  3
                taikka kyseisen asetuksen tai asetuksen (EY) N:o 216/2008
                  4
                nojalla annettujen täytäntöönpanoasetusten tai delegoitujen säädösten perusteella. 
            
            
               Lentoturvallisuuden alalla siirtymäkauden päättymisen vaikutuksia todistuksiin ja hyväksyntöihin voidaan useimmissa tapauksissa korjata sidosryhmien toteuttamilla toimilla, esimerkiksi ”vaihtamalla” viranomaiseksi unionin jäsenvaltion siviili-ilmailusta vastaava virasto, tai hakemalla viraston myöntämää kolmannen maan todistusta, joka tulee voimaan siirtymäkauden päätyttyä (nk. aikaistettu hakeminen). Lisäksi erosopimuksen 41 artiklassa määrätään, että osia ja laitteita, joille Yhdistyneen kuningaskunnan toimivaltaisten viranomaisten sertifioima henkilö on EU:n lentoturvallisuussääntöjen mukaisesti myöntänyt voimassa olevan vaatimustenmukaisuustodistuksen, voidaan käyttää EU:ssa sovellettavien määräysten mukaisesti myös siirtymäkauden päättymisen jälkeen edellyttäen, että ne on saatettu EU:n tai Yhdistyneen kuningaskunnan markkinoille ennen siirtymäkauden päättymistä.
            
            
               Toisin kuin muilla unionin lainsäädännön aloilla on kuitenkin olemassa tiettyjä tapauksia, joissa luonnollisten ja oikeushenkilöiden ei ole mahdollista lieventää kohtuuttomia häiriöitä unionissa. Sen vuoksi komission olisi ehdotettava toimenpiteitä, joilla varmistetaan todistusten voimassaolo tiettyjen ilmailualan tuotteiden, osien, laitteiden ja yritysten osalta.
            
            
               Tiettyjen ilmailualan tuotteiden (ts. tyyppihyväksyntätodistusten) ja yritysten (ts. organisaatioiden hyväksyntöjen) osalta Yhdistynyt kuningaskunta siirtyy toimivaltansa osalta siirtymäkauden päättymisestä alkaen suunnitteluvaltion asemaan kansainvälisen siviili-ilmailun yleissopimuksen mukaisesti. Nämä velvollisuudet hoitaa 31. joulukuuta 2020 saakka Euroopan unionin lentoturvallisuusvirasto. 
            
            
               Näin ollen on tarpeen laatia valvottu siirtymämekanismi varmistamaan, että sellaisia vaikutusten alaisia tuotteita tai suunnitteluja, jotka virasto tai viraston hyväksymä suunnitteluorganisaatio on hyväksynyt ennen siirtymäkauden päättymistä, voidaan käyttää unionin ilma-aluksissa häiriöittä. 
            
            
               Ehdotetuilla säännöksillä ei alenneta unionin ilmailun turvallisuutta tai ympäristönsuojelun tasoa koskevia vaatimuksia. Tämän ehdotuksen myötä unionin valmistajat voivat jatkaa tuotteidensa tuottamista ja unionin lentotoiminnan harjoittajat voivat jatkaa näiden tuotteiden käyttöä unionin lainsäädännössä vahvistettujen sovellettavien vaatimusten mukaisesti. Näiden toimintojen katkeaminen aiheuttaisi merkittäviä sosiaalisia ja taloudellisia haasteita. Ehdotuksella varmistetaan, että organisaatiot noudattavat EU:n lainsäädäntöä, joten sillä varmistetaan myös kuluttajien ja kansalaisten suojelu. 
            
            
               Tämä säädös on osa komission hyväksymää toimenpidepakettia.
            
            
               •1.2.Yhdenmukaisuus muiden alaa koskevien politiikkojen säännösten kanssa
            
            
               Tätä asetusta ehdotetaan erityissäännökseksi, jossa käsitellään joitakin niistä seurauksista, joita syntyy, kun asetuksen (EU) N:o 2018/1139 sääntöjä sekä mainitun asetuksen ja asetuksen (EU) N:o 216/2008 nojalla hyväksyttyjen delegoitujen ja täytäntöönpanosäädösten sääntöjä lakataan soveltamasta Yhdistyneeseen kuningaskuntaan. Siinä säädetään vain seikoista, jotka ovat tarpeen varmistamaan hallittu siirtyminen ilmailumarkkinoihin, joihin Yhdistynyt kuningaskunta ei enää kuulu. Mainittujen säädösten yleisiä säännöksiä sovelletaan muilta osin jatkossakin. Tämä ehdotus on näin ollen täysin yhdenmukainen voimassa olevan lainsäädännön ja erityisesti asetuksen (EU) 2018/1139 kanssa.
            
            
               •1.3.Yhdenmukaisuus unionin muiden politiikkojen kanssa
            
            
               Ehdotus koskee lentoturvallisuutta ja täydentää unionin asetusta (EU) 2018/1139 siten, että siinä käsitellään erityisesti erosopimuksessa määrätyn siirtymäkauden päättymiseen liittyvää tilannetta, joka syntyy, jos siirtymäkauden päättymiseen mennessä ei ole tehty lentoturvallisuuteen liittyvät seikat kattavaa sopimusta.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •2.1.Oikeusperusta
            
            
               Oikeusperusta on Euroopan unionin toiminnasta tehdyn sopimuksen (SEUT) 100 artiklan 2 kohta.
            
            
               •2.2.Toissijaisuusperiaate (jaetun toimivallan osalta) 
            
         
         
            
               Koska ehdotuksella täydennetään voimassa olevaa unionin lainsäädäntöä, jonka soveltamista erosopimuksessa määrätyn siirtymäkauden jälkeen ehdotuksen säännöksillä helpotetaan, ehdotuksen tavoite voidaan saavuttaa vain unionin tason toimien avulla.
            
            
               •2.3.Suhteellisuusperiaate
            
            
               Ehdotettua asetusta pidetään oikeasuhteisena, koska sillä voidaan välttää kohtuuttomat häiriöt vahvistamalla rajoitettu ja tarpeellinen joukko erityisiä sääntöjä, joilla varmistetaan hallittu siirtyminen ilmailumarkkinoihin, joihin Yhdistynyt kuningaskunta ei enää kuulu. Siinä ei ylitetä sitä, mikä on tarpeen tämän tavoitteen saavuttamiseksi, eikä siinä säädetä muista laajemmista muutoksista tai muista pysyvistä toimenpiteistä.
            
            
               •2.4.Toimintatavan valinta
            
            
               Tämä ehdotus sisältää rajoitetun määrän säännöksiä, jotka liittyvät hyvin erityiseen ja kertaluontoiseen tilanteeseen. Sen vuoksi katsotaan, että olisi suositeltavaa olla muuttamatta asetusta (EU) 2018/1139 ja/tai mainitun asetuksen ja asetuksen (EY) N:o 216/2008 nojalla hyväksyttyjä delegoituja ja täytäntöönpanosäädöksiä vaan hyväksyä erillinen säädös. Asianomaisia todistuksia ja lupia koskevat perussäännökset kuuluvat sekä asetuksen (EU) 2018/1139 että komission hyväksymien yksityiskohtaisten sääntöjen soveltamisalaan. Tämä seikka ja asian kiireellisyys huomioon otettuina Euroopan parlamentin ja neuvoston asetus vaikuttaa ainoalta mahdolliselta säädöstyypiltä.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •3.1.Jälkiarvioinnit/toimivuustarkastukset
            
            
               Ei sovelleta, koska tämän ehdotuksen taustalla on poikkeuksellinen ja kertaluonteinen tilanne.
            
            
               •3.2.Sidosryhmien kuuleminen
            
            
               Yhdistyneen kuningaskunnan ja unionin tulevaa suhdetta koskeviin neuvotteluihin liittyvät erityiset olosuhteet sekä tilanteen jatkuva muuttuminen vaikeuttivat merkittävästi julkisen kuulemisen järjestämistä tästä ehdotuksesta. Ilmailualan eri sidosryhmät ja jäsenvaltioiden edustajat ovat kuitenkin Brysselissä ja jäsenvaltioissa järjestetyissä monialaisissa erityiskokouksissa tuoneet esiin erosopimuksessa vahvistetun siirtymäkauden päättymisestä 31. joulukuuta 2020 aiheutuvat haasteet ja tarpeen valmistautua 1. tammikuuta 2021 tapahtuviin väistämättömiin muutoksiin sekä mahdollisia ratkaisuja niihin.
            
            
               Eri sidosryhmien esittämän yleisen näkemyksen mukaan on tarpeen puuttua siirtymäkauden päättymisen jälkeistä aikaa koskevan sääntelyn keinoin tiettyihin aloihin, joilla sidosryhmät eivät voi toteuttaa omia varautumistoimenpiteitään lieventääkseen haittavaikutuksia, joita aiheutuu, jos Yhdistyneen kuningaskunnan kanssa ei ole tarvittavat lentoturvallisuussäännökset sisältävää sopimusta. Erityisesti ilma-aluksia valmistavat, huoltavat tai käyttävät yritykset korostivat, että niiden toiminta unionissa saattaisi pysähtyä, jos siirtymäkauden päättymisen jälkeisenä aikana ei ole asianmukaisia järjestelyjä, joita sovelletaan. Pääasiallinen ongelma näyttää olevan monien viraston tai viraston hyväksymien suunnitteluorganisaatioiden unionin oikeudellisen kehyksen mukaisesti myöntämien todistusten voimassaolon päättyminen.  Useat sidosryhmät korostivat sitä, että monia ilma-aluksissa käytetyistä komponenteista (joita ovat esimerkiksi suurten lentokoneiden kaltaisten ilma-alusten moottorit) valmistaa maailmassa vain vähäinen määrä valmistajia. Nykyaikaisen lento- ja valmistustoiminnan tiukkojen aikataulujen vuoksi toiminnan jatkamisesta tulee mahdotonta, jos turvallisuustodistusten voimassaolo lakkaa. 
            
            
               •3.3.Asiantuntijatiedon keruu ja käyttö
            
            
               Komissio on koonnut oman oikeudellisen ja teknisen analyysin. Euroopan unionin lentoturvallisuusviraston, jäljempänä ’virasto’, tekniset asiantuntijat ovat analysoineet saadut tulokset tarkemmin ja varmistaneet niiden paikkansapitävyyden, jotta voidaan taata, että ehdotettu toimenpide saavuttaa tavoitteensa ilman, että sen vaikutukset ylittävät sen, mikä on ehdottomasti tarpeen.
            
            
               •3.4.Vaikutustenarviointi
            
            
               Vaikutusten arviointia ei tarvita, koska tilanteen luonne on poikkeuksellinen ja koska on määrällisesti vain vähän todistuksia, jotka on alun perin myönnetty unionin sen oikeudellisen kehyksen perusteella, johon kyseessä olevia toimenpiteitä ehdotetaan sovellettavan. Muita ehdotetusta selvästi poikkeavia toimintavaihtoehtoja ei ole olemassa.
            
            
               •3.5.Perusoikeudet
            
            
               Tämä ehdotus ei vaikuta perusoikeuksien soveltamiseen eikä suojaamiseen.
            
            
               4.TALOUSARVIOVAIKUTUKSET
            
            
               Ei sovelleta.
            
            
               5.LISÄTIEDOT
            
         
         
            
               •5.1.Toteuttamissuunnitelmat, seuranta, arviointi ja raportointijärjestelyt
            
            
               Ei sovelleta ehdotetun toimenpiteen siirtymäluonteen vuoksi.
            
            
               •5.2.Ehdotukseen sisältyvien säännösten yksityiskohtaiset selitykset
            
            
               1 artikla
            
            
               Tässä artiklassa täsmennetään asetuksen soveltamisala, joka rajoitetaan niihin suunnittelutodistuksiin, joiden osalta Yhdistynyt kuningaskunta ottaa hoitaakseen suunnitteluvaltion tehtävät eikä virasto voi välittömästi myöntää kolmannen maan todistuksia.
            
            
               2 artikla
            
            
               Koska asetuksen soveltamisala rajoittuu tiettyihin asetuksella (EU) 2018/1139 säänneltyihin todistuksiin, olisi sovellettava mainitussa asetuksessa sekä sen ja asetuksen (EY) N:o 216/2008 nojalla annetuissa täytäntöönpanosäädöksissä ja delegoiduissa säädöksissä vahvistettuja määritelmiä. Tästä säädetään 2 artiklassa.
            
            
               3 artikla
            
            
               Liitteessä luetellut todistukset katsotaan 3 artiklassa säädetyn mukaisesti myönnetyn niin, että niiden voimassaoloa alkaa ensimmäisenä päivänä siirtymäkauden päättymisen jälkeen. Kyseiset todistukset on alun perin myöntänyt virasto suunnitteluorganisaation tehtäviä hoitaessaan tai viraston hyväksymä suunnitteluorganisaatio. Yhdistynyt kuningaskunta katsoo siirtymäajan päättymisen jälkeen niiden olevan Yhdistyneen kuningaskunnan suunnitteluvaltion ominaisuudessa myöntämiä tai hyväksymänsä suunnitteluorganisaation myöntämiä todistuksia. Edelleen 3 artiklassa vahvistetaan, että samasta ajankohdasta alkaen virastoa pidetään viranomaisena, joka hoitaa rekisteröintivaltion tehtäviä.
            
            
               4 artikla
            
            
               Tässä artiklassa säädetään, että todistuksiin ja yksiköihin, jotka ovat kyseisten todistusten haltijoina, sovelletaan unionin lainsäädäntöä erityisesti niiltä osin kuin on kyse viraston mahdollisuudesta valvoa niitä ja tuotteiden sertifiointiin sovellettavista säännöistä.
            
            
               5 artikla
            
            
               Tämän asetuksen hyväksymiseen käytettävissä olevan ajan lyhyys huomioon ottaen on tärkeää, että asetus tulee voimaan mahdollisimman pian sen julkaisemisen jälkeen. Sitä tulisi soveltaa erosopimuksessa määrätyn siirtymäajan päättymishetkestä alkaen siinä tapauksessa, ettei lentoturvallisuusasiat ja tässä asetuksessa tarkoitetut todistukset kattavaa sopimusta ole tehty.
            
            
            
               2020/0364 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               tietyistä lentoturvallisuusnäkökohdista Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevassa sopimuksessa määrätyn siirtymäkauden päättyessä
            
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
         
         
            
               ottavat huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan,
            
            
               ottavat huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  5
               , 
            
            
               ottavat huomioon alueiden komitean lausunnon
                  6
               , 
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä
                  7
               , jäljempänä ’erosopimus’, tehtiin unionin osalta neuvoston päätöksellä (EU) 2020/135
                  8
               , ja se tuli voimaan 1 päivänä helmikuuta 2020. Erosopimuksen 126 artiklassa tarkoitettu siirtymäkausi, jonka aikana unionin oikeutta sovelletaan edelleen Yhdistyneeseen kuningaskuntaan ja Yhdistyneessä kuningaskunnassa mainitun sopimuksen 127 artiklan mukaisesti, päättyy 31 päivänä joulukuuta 2020. 
            
            
               (2)Euroopan parlamentin ja neuvoston asetuksen (EU) 2018/1139
                  9
                päätavoitteena on yhtenäisen ja korkean siviili-ilmailun turvallisuustason luominen ja ylläpitäminen unionissa. Tätä varten on perustettu ilmailutoiminnan sertifiointijärjestelmä, jotta voidaan saavuttaa vaaditut turvallisuustasot ja mahdollistaa tarvittavat tarkastukset sekä myönnettyjen todistusten vastavuoroinen hyväksyntä.
            
            
               (3)Lentoturvallisuuden alalla monet sidosryhmät voivat käsitellä erilaisin toimenpitein seurauksia, joita todistuksille ja hyväksynnöille aiheutuu siirtymäkauden päättyessä, jos unionin ja Yhdistyneen kuningaskunnan välillä ei ole uutta lentoturvallisuusalan kattavaa sopimusta. Tällaisia toimenpiteitä ovat muun muassa viranomaisen vaihtaminen jonkun jäsenvaltion siviili-ilmailuviranomaiseksiEuroopan unionin lentoturvallisuusviraston, jäljempänä ’virasto’, myöntämän todistuksen osalta ennen siirtymäkauden päättymistä siten, että asianomaisen todistuksen voimassaolo alkaa siirtymäkauden päättymistä seuraavasta päivästä. 
            
            
               (4)Tiettyjen todistusten osalta on kuitenkin toteutettava erityistoimenpiteitä näiden vaikutusten korjaamiseksi. Tämä koskee erityisesti ennen siirtymäkauden päättymistä myönnettyjä suunnittelutodistuksia, jotka virasto on myöntänyt suunnitteluorganisaatioille, joiden pääasiallinen toimipaikka sijaitsee Yhdistyneessä kuningaskunnassa, tai jotka viraston hyväksymät suunnitteluorganisaatiot ovat myöntäneet. Kyseiseen ajankohtaan saakka virasto vastasi Yhdistyneen kuningaskunnan puolesta kansainvälisen siviili-ilmailun yleissopimuksessa ja sen liitteissä tarkoitetuista ’suunnitteluvaltion’ tehtävistä asetuksen (EU) 2018/1139 77 artiklan 1 kohdan mukaisesti. Kun siirtymäkausi päättyy, kyseiset ’suunnitteluvaltion’ tehtävät hoitaa Yhdistyneen kuningaskunnan osalta Yhdistyneen kuningaskunnan siviili-ilmailuviranomainen Civil Aviation Authority. Tämän muutoksen huomioon ottamiseksi Yhdistynyt kuningaskunta on antanut lainsäädäntöä, jonka mukaan ennen siirtymäkauden päättymistä myönnetyt suunnittelutodistukset katsotaan siirtymäkauden päättymisestä alkaen Yhdistyneen kuningaskunnan lainsäädännön mukaisesti myönnetyiksi.
            
            
               (5)Unionin osalta on tarpeen ryhtyä erityistoimenpiteisiin, jotta varmistetaan, että unioniin rekisteröityjen ilma-alusten osalta kyseisiin todistuksiin liittyvät suunnittelut katetaan jatkossakin asetuksen (EU) 2018/1139 soveltamisalaan kuuluvilla todistuksilla. Toimenpiteiden olisi mahdollistettava se, että asianomaiset ilma-alusten käyttäjät voivat jatkaa kyseessä olevien tuotteiden käyttöä. Näin ollen on tarpeen säätää, että siirtymäkauden päättymisen jälkeisestä päivästä alkaen viraston tai tapauksen mukaan sen hyväksymän suunnitteluorganisaation katsotaan myöntäneen kyseisiä suunnitteluja koskevat todistukset. Asetuksessa (EU) 2018/1139 ja asiaa koskevissa komission säädöksissä käsitellään tällaisia todistuksia, jotka on myönnetty sillä perusteella, että asianomaiset ilma-alukset on rekisteröity jäsenvaltiossa, vaikka suunnitteluvaltiona on kolmas maa.
            
            
               (6)Olisi selvennettävä, että tällaisiin todistuksiin sovelletaan asetuksessa (EU) 2018/1139 ja sen tai Euroopan parlamentin ja neuvoston asetuksen (EY) N:o 216/2008
                  10
                nojalla hyväksytyissä asiaankuuluvissa täytäntöönpanosäädöksissä ja delegoiduissa säädöksissä säädettyjä asiaankuuluvia sääntöjä, ja erityisesti sääntöjä, jotka koskevat suunnittelun sertifiointia ja pakollisia jatkuvaa lentokelpoisuutta koskevia tietoja.
            
            
               (7)Siirtymäajan päättymiseen liittyvän kiireellisyyden vuoksi on aiheellista poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä kansallisten parlamenttien asemaa koskevassa pöytäkirjassa N:o 1 olevassa 4 artiklassa tarkoitetusta kahdeksan viikon ajanjaksosta.
            
            
               (8)Tämän asetuksen säännösten olisi tultava voimaan kiireellisesti, ja niitä olisi sovellettava sitä päivää seuraavasta päivästä, jona siirtymäkausi päättyy, ellei kyseiseen päivään mennessä ole tullut voimaan Euroopan unionin ja Yhdistyneen kuningaskunnan välistä sopimusta, jossa määrätään siviili-ilmailun turvallisuutta koskevista tässä asetuksessa tarkoitettuihin suunnittelutodistuksiin liittyvistä asioista,
            
            
               OVAT ANTANEET TÄMÄN ASETUKSEN:
            
            
               1 artikla
            
            
               Kohde ja soveltamisala
            
            
               1.Tässä asetuksessa vahvistetaan erosopimuksen 126 artiklassa tarkoitetun siirtymäkauden päättymiseen liittyvät erityissäännökset, jotka koskevat tiettyjä Euroopan parlamentin ja neuvoston asetuksen (EY) N:o 216/2008 tai asetuksen (EU) 2018/1139 nojalla sellaisille luonnollisille ja oikeushenkilöille myönnettyjä lentoturvallisuustodistuksia, joiden päätoimipaikka sijaitsee Ison-Britannian ja Pohjois-Irlannin yhdistyneessä kuningaskunnassa, jäljempänä ’Yhdistynyt kuningaskunta’.
            
            
               2.Tätä asetusta sovelletaan liitteessä lueteltuihin todistuksiin, jotka ovat voimassa tämän asetuksen soveltamispäivää edeltävänä päivänä ja jotka virasto on myöntänyt luonnollisille henkilöille tai oikeushenkilöille, joiden päätoimipaikka sijaitsee Yhdistyneessä kuningaskunnassa, tai jotka on myöntänyt suunnitteluorganisaatio, jonka päätoimipaikka sijaitsee Yhdistyneessä kuningaskunnassa. Sitä sovelletaan ainoastaan unionissa rekisteröityjen ilma-alusten osalta.
            
         
         
            
               2 artikla
            
            
               Määritelmät
            
            
               Tässä asetuksessa sovelletaan asetuksen (EU) 2018/1139 määritelmiä sekä mainitun asetuksen ja asetuksen (EY) N:o 216/2008 nojalla hyväksyttyjen delegoitujen ja täytäntöönpanosäädösten määritelmiä.
            
            
               3 artikla
            
            
               Todistusten voimassaolo
            
            
               Edellä 1 artiklan 2 kohdassa tarkoitetut todistukset katsotaan 5 artiklan 2 kohdassa tarkoitetusta päivästä alkaen myönnetyiksi seuraavasti:
            
            
               1.viraston myöntämiksi katsotaan 1 artiklan 2 kohdassa tarkoitetut todistukset, jotka virasto oli myöntänyt;
            
            
               2.viraston hyväksymän organisaation myöntämiksi katsotaan 1 artiklan 2 kohdassa tarkoitetut todistukset, jotka viraston hyväksymä suunnitteluorganisaatio oli myöntänyt. 
            
            
               4 artikla
            
            
               Asetuksen 3 artiklalla säänneltyjä todistuksia koskevat säännöt ja velvoitteet 
            
            
               Tämän asetuksen 3 artiklalla säänneltyihin todistuksiin sovelletaan sääntöjä, joita niihin sovelletaan asetuksen (EU) 2018/1139 mukaisesti sekä mainitun asetuksen tai asetuksen (EY) N:o 216/2008 nojalla hyväksyttyjen delegoitujen ja täytäntöönpanosäädösten ja erityisesti komission asetuksen (EU) N:o 748/2012
                  11
                mukaisesti. Virastolla on asetuksessa (EU) 2018/1139 ja mainitun asetuksen tai asetuksen (EY) N:o 216/2008 nojalla hyväksytyissä asiaankuuluvissa delegoiduissa ja täytäntöönpanosäädöksissä vahvistetut valtuudet kolmannessa maassa päätoimipaikkaansa pitäviin tahoihin nähden.
            
            
               5 artikla
            
            
               Voimaantulo ja soveltaminen
            
            
               1.Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.
            
            
               2.Tätä asetusta sovelletaan sitä päivää seuraavasta päivästä, jona unionin oikeutta lakataan soveltamasta Yhdistyneeseen kuningaskuntaan ja Yhdistyneessä kuningaskunnassa erosopimuksen 126 ja 127 artiklan mukaisesti.
            
            
               3.Tätä asetusta ei sovelleta, jos Euroopan unionin ja Yhdistyneen kuningaskunnan välillä on tämän artiklan 2 kohdassa tarkoitettuun päivään mennessä tullut voimaan tämän asetuksen 1 artiklan 2 kohdassa tarkoitettuihin todistuksiin liittyvät lentoturvallisuuskysymykset kattava sopimus.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        EUVL L 29, 31.1.2020, s. 7.
               
               
                  
                     (2)
                  
                        Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (EUVL L 29, 31.1.2020, s. 1).
               
               
                  
                     (3)
                  
                        Euroopan parlamentin ja neuvoston asetus (EU) 2018/1139, annettu 4 päivänä heinäkuuta 2018, yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta (EUVL L 212, 22.8.2018, s. 1).
               
               
                  
                     (4)
                  
                        Euroopan parlamentin ja neuvoston asetus (EU) 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta (EUVL L 79, 19.3.2008, s. 1).
               
               
                  
                     (5)
                  
                        EUVL C , , s. .
               
               
                  
                     (6)
                  
                        EUVL L 29, 31.1.2020, s. 7.
               
               
                  
                     (7)
                  
                        Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (EUVL L 29, 31.1.2020, s. 1).
               
               
                  
                     (8)
                  
                        Euroopan parlamentin ja neuvoston asetus (EU) 2018/1139, annettu 4 päivänä heinäkuuta 2018, yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta (
                  
                     EUVL L 212, 22.8.2018, s. 1
                  
                  ).
               
               
                  
                     (9)
                  
                        Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta (
                  
                     EUVL L 79, 19.3.2008, s. 1
                  
                  ).
               
               
                  
                     (10)
                  
                        Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä (EUVL L 224, 21.8.2012, s. 1).
               
            
      
    ---documentbreak--- 
      
         
               EUROOPAN KOMISSIO
            Bryssel 10.12.2020
            COM(2020) 828 final
            LIITE
            asiakirjaan
            EUROOPAN PARLAMENTIN JA NEUVOSTON ASETUS
            tietyistä lentoturvallisuusnäkökohdista Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevassa sopimuksessa määrätyn siirtymäkauden päättyessä 
            
               
         
         
            
               LUETTELO 1 ARTIKLASSA TARKOITETUISTA TODISTUKSISTA
            
            
            
                     
                        1.
                     
                  
                  
                     
                        1.Komission asetus (EU) N:o 748/2012
                           1
                        , liite I, 21 osa, A luku, B alaluku (Tyyppihyväksyntätodistukset ja rajoitetut tyyppihyväksyntätodistukset)
                     
                  
               
                     
                        2.Asetus (EU) N:o 748/2012, liite I, 21 osa, A luku, D alaluku (Tyyppihyväksyntätodistuksiin ja rajoitettuihin tyyppihyväksyntätodistuksiin tehtävät muutokset)
                     
                  
               
                     
                        3.Asetus (EU) N:o 748/2012, liite I, 21 osa, A luku, E alaluku (Lisätyyppihyväksyntätodistukset)
                     
                  
               
                     
                        4.Asetus (EU) N:o 748/2012, liite I, 21 osa, A luku, M alaluku (Korjaukset)
                     
                  
               
                     
                        5.Asetus (EU) N:o 748/2012, liite I, 21 osa, A luku, O alaluku (ETSO-valtuutukset)
                     
                  
               
                     
                        6.Asetus (EU) N:o 748/2012, liite I, 21 osa, A luku, J alaluku (Suunnitteluorganisaation hyväksyntä)
                     
                  
               
         
         
            
                  
                     (1)
                  
                        Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä (
                  
                     EUVL L 224, 21.8.2012, s. 1
                  
                  ).